ועדת הכלכלה, כנסת 18, פרוטוקול מספר 608, 2011-08-02 09:30

כרמל שאמה-הכהן: אני פותח את ישיבת ועדת הכלכלה.

כרמל שאמה-הכהן: על סדר-היום: בחירת יושב ראש חדש לוועדת המשנה למאבק בתאונות הדרכים.

כרמל שאמה-הכהן: אנחנו מודים ליושב ראש היוצא, חבר הכנסת טיבייב מקדימה.

כרמל שאמה-הכהן: אנחנו מודים לך על פעולתך בראשות ועדת המשנה.

כרמל שאמה-הכהן: אנחנו מעמידים לבחירה לראש ועדת המשנה למאבק בתאונות הדרכים את חבר הכנסת חמד עמאר מסיעת "ישראל ביתנו".

כרמל שאמה-הכהן: הנושא קרוב ללב שניכם ואתם תישאו בנטל ההובלה של הנושא.

כרמל שאמה-הכהן: חבר הכנסת טיבייב, בבקשה.

רוברט טיבייב: אני באמת לא רוצה להתייחס לוועדה הקודמת שניהלתי, אני רוצה להתייחס לאישור של חמד עמאר שאמור לנהל עכשיו את הוועדה.

רוברט טיבייב: כמובן בכל מה שתלוי בי, אני אתן לו תמיכה מלאה.

רוברט טיבייב: למרות שאני באופוזיציה והוא בקואליציה, אני לא מאחל לקואליציה הזאת זמן ארוך.

רוברט טיבייב: אני מצטער, אני אומר את מה שיש לי בפנים.

רוברט טיבייב: כמובן לגבי ניהול הוועדה, אתה בהחלט יכול לסמוך עלי וגם על היושב ראש וגם על מנהלת הוועדה.

רוברט טיבייב: בהצלחה.

חמד עמאר: אני רוצה להודות לרוברט על העבודה הטובה שהוא עשה בוועדה וקידם את כל הנושא של הבטיחות בדרכים בישראל.

חמד עמאר: אני רואה בנושא הזה חשיבות רבה.

חמד עמאר: רק אתמול שמענו את הפרסום של " עמותת אור ירוק" לגבי מעורבות של צעירים וקשישים וילדים בתאונות הדרכים וגם על מספרם הגבוה של צעירים המעורבים בתאונות לאחר ששתו אלכוהול ונהגו.

חמד עמאר: בוועדה זאת אני ארצה לקיים דיונים לגבי החוק שאותו העברתי בכנסת שעד גיל 24 אסור לשתות אלכוהול ולנהוג.

חמד עמאר: אני רוצה לבדוק ולראות מה קורה בנושא והאם המשטרה אוכפת את החוק או לא כי זה נושא חשוב.

חמד עמאר: עוד פעם, אני רוצה להודות לרוברט ולאחל לו הצלחה.

חמד עמאר: תודה.

כרמל שאמה-הכהן: מי בעד בחירתו של חבר הכנסת חמד עמאר לרשות ועדת המשנה לבטיחות בדרכים?

כרמל שאמה-הכהן: מי נגד?

כרמל שאמה-הכהן: הצבעה בעד – רוב נגד – אין נמנעים - אין

לאה ורון: חבר הכנסת יריב לוין הצביע במקום חבר הכנסת אופיר אקוניס.

כרמל שאמה-הכהן: ברכות לנבחר ותודה ליוצא.

כרמל שאמה-הכהן: הישיבה נעולה.